
De ce gândește Mihai Silviu Chirilă exact pe dos 
decât este în realitate, adică anticanonic și 
antinaţional în privinţa Mitropoliei Basarabiei 


».„Republica Moldova si geopolitica in Estul Europei - Foaie Naţională 


Într-o a treia înregistrare (cred), pe canalul său de Youtube, domnul Mihai Silviu Chirilă, teolog și 
persoană implicată în problemele bisericești, mai ales cele legate de pseudo-sinodul din Creta, abordează 
chestiunea celor două Mitropolii existente pe teritoriul statului numit Republica Moldova. 


Secondat pe internet de către preotul Matei Vulcănescu, care la fel, şi-a exprimat opiniile sale nedrepte şi 
contrare realității în această privinţa, domnul Chirilă plusează din când în când cu câte o înregistrare 
video reamintindu-ne cât de schismatică ar fi Mitropolia Basarabiei aflată sub jurisdicția Patriarhiei 
Române şi cât de canonică și neprihănită este Mitropolia „Chişinăului și a întregii Moldove” aparținând 
de Patriarhia Moscovei. 


De la început vreau să precizez că nu mă interesează vreun atac la persoană nici asupra domnului Mihai 
Silviu Chirilă şi nici asupra părintelui Matei Vulcănescu cărora le apreciez eforturile corecte în lupta de 
contracarare a ereziilor ecumenistă şi de alte feluri în spaţiul on-line. 


În articolul de faţă comentez în principal afirmaţiile din filmul „ Va accepta Patriarhia Romana schisma 
din Ucraina la schimb cu acceptarea schismei sale din Moldova? (https://www.youtube.com/watch? 
v=MPIIGExj Ge8)” de pe canalul de Youtube al lui M. S. Chirilă. 


Va accepta Patriarhia Romana schisma din Ucraina l... 


Contextul în care apar aceste discuții este acela al rivalității Occident versus Rusia ale căror interese se 
confrunţă pe teritoriul statului fost sovietic numit Ucraina. În acest context, structurile de influență 
occidentale caută să implice țările europene învecinate cu Ucraina în concflict împotriva a tot ce 
înseamnă influența Rusiei în zonă. 


Așa se explică apariţia pe site-ul Mitropoliei Basarabiei, ce ţine de Patriarhia Română, a îndemnului 
adresat preotilor structurii afiliate Moscovei (Mitropolia „Chișinăului și a întregii Moldove”) de a trece 
cu arme şi bagaje la structura re-creată în 1992 de către Patriarhia Română sau insistența politicienilor de 
la București de a sprijini Mitropolia Basarabiei în detrimentul celeilate „Mitropolii” susținute de către 
ruşi în R. Moldova. 


Aşadar este adevărat că există interese și că Bucureştiul și Patriarhia Română s-au trezit acum să facă 
mai multe decât au făcut de-a lungul a 30 de ani de la inființare a Mitropoliei românești, DAR asta nu 
înseamnă că trebuie negat rostul și dreptul de a exista al Bisericii Române pe teritoriul așa-numitei 
Republica Moldova doar pentru că niște forțe externe se folosesc în mod viclean de influenţa lor asupra 
autorităților și ierarhiei de la București. 


Totodată în acest articol nu tratez ecumenismul deşănțat de care dă dovadă ierarhia Bisericii Ortodoxe 
Române și nici ereziile extrem de evidente ale structurii de conducere ale Bisericii Ruse. Aici este vorba 
de dreptul canonic de a exista sau nu o Mitropolie sau alta pe teritoriul fostei provincii românești 
Basarbia. 


In esenţă problema canonică am abordat-o în aceste articole: 


basarabiei-ocupate-gavriil-banulescu-bodoni-intra-sub-incidenta-canoanelor-30-apostolic-si-3-al- 
sinodului-7-ecumenic/comment-page-1/) 


FALSUL ARGUMENT cum că Patriarhia Română n-ar putea să invoce dreptul canonic asupra 
teritoriului Basarabiei pentru că nu exista atunci când rușii au creat abuziv o Mitropolie basarabeană 


exista-atunci-cand-rusii-au-creat-abuziv-o-mitropolie-basarabeana-sub-jurisdic/) 


Suntem filetiști dacă cerem ca o Biserică Ortodoxă Locală să nu ne încalce teritoriul de drept? 
(https://danielvla.wordpress.com/2019/02/08/suntem-filetisti-daca-cerem-ca-o-biserica-ortodoxa-locala- 
sa-nu-ne-incalce-teritoriul-de-drept/) 


Să revenim asupra a ceea ce spune în film Mihai Silviu Chirilă. 


Începând de pe la minutul 2,54 recunoaşte ca fiind canonică „Arhiepiscopia (actualmente Mitropolia) 
Chișinăului și a întregii Moldove”. 


Nu pare să-l deranjeze însăşi denumirea MINCINOASĂ a acestei structuri — „a întregii Moldove”. 


Adică Moscova care a înființat respectiva Mitropolie se face declarativ stăpână pe ÎNTREAGA 
MOLDOVA. Intreaga Moldovă însemnând şi partea ei apuseană, de dincoace de Prut, acolo unde nu 
deține nimic. Dar poate are pretenţii ca în viitor să dețină. 


Este jenant să creezi un organism ecleziastic având din start un titlu MINCINOS! 


Cineva cu intenţii sincere de a căuta adevărul trebuie să-și pună serioase semne de întrebare asupra 
bunelor intenţii ale celor ce au dat această denumire. 


În continuare, autorul filmului amintit, spune că Arhiepiscopia respectivă, cum a fost numită la început, 
a existat din 1812, când a fost creată de ruși până în 1940, cu o pauză între 1918 şi 1940, când, nici mai 
mult nici mai puţin, aceasta a funcționat în cadrul Patriarhiei Române. 


Deci nu zice că ierarhii au revenit în Biserica Română, acolo unde le era locul de drept, ci că structura 
creată de ţarul Alexandru I în 1812 a fost găzduită de Patriarhia Română. 


Fenomenal! Genial! Adică, ce a fost înainte de 1812 nu mai contează. N-a fost nimic. Ţarul rus a inventat 
Biserica pe pământul Moldovei răsăritene. Patriarhia Română, probabil accidental devenită stăpână 
peste Basarabia, a găzduit cu bunăvoință Arhiepiscopia lui Alexandru I, ca ulterior, în 1941, apoi 1944 să 
o înapoieze cuminte Bisericii „mamă” de la Moscova. Incredibil! 


De pe la minutul 4,30 autorul înregistrării face o paralelă între poporul ucrainian şi „poporul 
moldovean” şi afirmă că ambele sunt „popoare independente”. 


Din câte ştiu moldovenii de est/basarabenii sunt parte a poporului român, chiar dacă ei au fost 
semirusificați sau spălaţi pe creier de influenţa rusă, țaristă şi sovietică inducându-li-se ideea că ar fi un 
popor separat de români. Statul lor, Republica Moldova, care n-ar fi trebuit să existe, este relativ 
independent... 


De la minutul 6,57 , M.S. Chirilă aruncă încă o bombă: „moldovenii/basarabenii nu sunt români”. 


Noi trebuie să-i recunoștem așa cum se recunosc ei, adică moldoveni. Interesant! E ca și cum ai zice că 
ardelenii de dinainte de unirea din 1918 nu erau români sau dobrogenii de dinainte 1878 nu erau 
români. Sau bănăţenii înainte de 1918 sau moldovenii de dincoace de Prut înainte de 1859 n-ar fi fost 
etnici români. 


Dacă vreţi, o comparaţie şi mai potrivită ar fi aceea în care sinodul tâlhăresc din Creta recunoaşte/ 
„acceptă denumirea istorică a altor biserici și confesiuni creștine eterodoxe”, pentru că așa se 
denumesc ele. Deci noi trebuie să-i recunoaştem pe basarabeni drept „moldoveni” ceva ce nu aparține 
poporului român, aşa cum ereticii din apus şi nu numai, se autodenumesc pe ei înşişi „biserici”, iar noi 
suntem datori să-i recunoștem ca atare. 


Sau, o comparaţie şi mai potrivită ar fi transgender-ismul şi genul fluid, adică aberaţiile conform cărora 
un bărbat se autointitulează astăzi femeie și toată lumea ar trebui să-l recunoască drept femeie. Apoi 
mânie se crede din nou bărbat și poimâine iarăși femeie. Şi evident, societatea întreagă ar fi obligată să se 
conformeze și să-l recunoască aşa cum are el chef. 


Aşa trebuie să facem și noi cu moldovenii/basarabenii?? 
Nemaipomenit! 


Uită domnul Chirilă că ucrainieni au propria lor limbă, unii zic dialect, pe când basarabenii vorbesc 
exact aceeași limbă ca majoritatea românilor. Nici măcar un dialect separat nu vorbesc. Așadar paralela 
ucrainieni/basarabeni nu merge nici din punct de vedere etnic, nici lingvistic şi nici bisericesc. 


Să fi auzit Grigore Vieru din gura unui intelectual din dreapta Prutului afirmaţia că basarabenii nu sunt 
români... 


Adevărul este că basarabenii sunt români. Numai propaganda rusească și sovietică i-a făcut să creadă pe 
unii dintre ei ca ar fi o entitate distinctă de restul poporului român. 


Mai ne spune în continuare domnul Chirilă cum ca 70% din cetățenii Republicii Moldova se cred 
moldoveni. Dar cum se face că aproape jumătate din populaţia Basarabiei are cetățenie română?? 


Ne poate explica și nouă? 


Să zicem că majoritatea dintre ei au ajuns conjunctural să obțină cetățenia României, vrând să aibă acces 
pe piața muncii europene, dar atunci argumentul cum că în Constituţia lor scrie că sunt moldoveni nu 
mai ţine, căi legal sunt și români mare parte dintre ei! 


Şi procesul de... încetățenire românească a basarabenilor continuă... 
Şi ca dovadă că basarabenii se recunosc indirect în Constituţia lor parte a poporului român stă și 


Articolul 13 : Limba de stat, funcționarea celorlalte limbi (1) Limba de stat a Republicii Moldova 
este limba română, funcționînd pe baza grafiei latine. 


Şi mai nainte Articolul 12 stabilește aceleași culori, ca în România, pentru drapel: 


Articolul 12 : Simbolurile statului (1) Republica Moldova are drapel, stemă şi imn. (2) Drapelul de Stat al 
Republicii Moldova este tricolor. Culorile sînt dispuse vertical, în ordinea următoare, începînd de la lance: 
albastru, galben, roşu. În centru, pe fişia de culoare galbenă, este imprimată Stema de Stat a Republicii 
Moldova. 


O altă afirmaţie neadevărată este și aceea cum că nefiind încă uniţi, noi românii cu basarabenii, nu am 
avea dreptul să implicăm Biserica Română în probleme de naționalism. 


Dar suntem pe deplin îndreptăţiţi să întrebăm: Republica Moldova ESTE CUMVA UNITĂ CU RUSIA, 
de își găseşte aşa multă legitimitate Mitropolia creată de Patriarhia Moscovei să existe în acel spațiu??? 


Cum poate uzurpa o putere străină dreptul canonic asupra acelui teritoriu, beneficiind de contextul unor 
conflicte militare pentru a-și găsi legitimitate?? 


Reamintesc aici canoanele care interzic și incriminează asta: 


30 Apostolic, 34 Apostolic, 35 Apostolic, 20 al Sinodului Cinci-Şase Ecumenic, 3 de la Sinodul 7 
Ecumenic şi, într-un sens mai larg chiar 61 apostolic și 59 Cartagina. 


Îi mai explic o dată domnului Chirilă, în contextul celor afirmate de la minutul 8,20: NU PUTEM FI 
ACUZAȚI DE ETNOFILETISM daca ne revendicăm dreptul canonic de a avea Mitropolie a Bisericii 
Orotodoxe Române pe teritoriu Basarabiei! 


Cu părere de rău, dar domnia sa ESTE ÎN EROARE. 


Scenariul din Ucraina NU se repetă , chiar și pentru simplul motiv că Mitropolia Basarabiei a fost 
reactivată de Biserica Ortodoxă Română în 1992, pe vremea când NU exista o „Biserica” Schismatică 
recunoscută de către (pseudo)patriarhul ecumenic Bartolomeu în Ucraina. Abia în 2019 s-a întâmplat 
asta. 


Apoi, încă o dată: MITROPOLIA BASARABIEI NU ESTE O STRUCTURĂ SCHISMATICĂ, căci a 
reapărut pe locul ei canonic de drept. In zadar se preface că nu vede canoanele de mai sus autorul 
filmului comentat aici! 


La minutul 9,49 citeşte dintr-un articol: „Cu toate acestea în 1992 un congres al clerului moldovenesc a 
decis să rămână sub conducerea Bisericii Ortodoxe Ruse.” Și adăugă „şi cu asta discuţia ar trebui să fie 
încheiată”. 


Ei bine nu ar trebui să fie încheiată, dacă vreţi să fiți de partea adevărului, domnule M. S. Chirilă! 


Cine au fost cei ce au hotărât să rămână în Biserica Orotodoxă Rusă? Mitropolitul Vladimir Cantarean, 
cel care apare în uniformă de ofițer KGB sau episcopi rusofili ca Markel Mihăescu (pe atunci doar 
arhimandrit) sprijiniți de 150 de preoţi, din 900 câţi avea atunci R. Moldova, asistați de cazaci înarmați 
aduși din Transnistria? 


rusofililor din Republica Moldova, inclusiv a unor structuri înarmate din Transnistria 


Detalii în articolul: Cum a fost ales IPS Petru Păduraru mitropolit al Basarabiei și opoziţia violentă a 


basarabiei-si-opozitia-violenta-a-rusofililor-din-republica-moldova-inclusiv-a-unor-structuri- 
inarmate-din-transnistria/) 


Adversarii Mitropoliei Basarabiei, aparţinând de Patriarhia Română, în speţă Mihai Silviu Chirilă, 
preotul Matei Vulcănescu, fostul politician basarabean Iurie Roşca (considerat de tinerii din R. Moldova 
un trădător filo-rus) și alții susțin sus şi tare că mitropolitul Petru Păduraru a fost caterisit de Sinodul 
Rus. Se pare că acea caterisire a avut loc pe 5 octombrie 1992, deşi pe site-ul Mitropoliei Basarabiei se 
amintește numai că a fost oprit de la slujire. 


Dar să acceptăm ca adevărată caterisirea Sinodului de la Moscova. 


În condiţiile, în care la hirotonia sa din 1990, Petru, atunci episcop de Bălţi a fost hirotonit cu participarea 
mai multor episcopi slavi dar şi a cel puţin unui ierarh român (atunci P.S. Daniel al Moldovei româneşti, 
actualul patriarh) — unele surse vorbesc de „ierarhi români”, la plural; așadar în aceste condiţii la care se 
adaugă şi dreptul legitim dat de o parte din credincioșii basarabeni, care se revendicau de la Biserica 
Ortoxă Română, de a trece sub autoritatea Patriarhiei de la București, nu ştiu cât de valabilă se poate 
spune că a fost acea „caterisire”. 


Dar chiar şi aşa, pentru a nu exista urmă de îndoială mitropolitul Petru „în 1999 a asresat o scrisoare de 
pocăință Sinodului Bisericii Ortodoxe Ruse cu cererea să-i fie ridicate penitenţele. Cererea a fost satisfăcută.” 


Cu alte cuvinte, „caterisirea”, oricum nedreaptă, căci Biserica Rusă nu avea drepturi canonice reale pe 
teritoriul Basarabiei, A FOST RIDICATA! 


Cine ne spune asta? Chiar site-ul ucrainian UJO, care nu scrie în niciu un caz favorabil la adresa 
Mitropoliei Basarabiei: 


Petru (Păduraru) a fost hirotonit în 1990 de către Santitatea Sa Patriarhul Alexie al Moscovei şi al întregii 
Rusii ca Episcop de Bălți, vicar al eparhiei Chişinăului. Dar începând cu 1991, adică după dobîndirea 
independenței Republicii Moldova, episcopul Petru a început s-ă lucreze activ în rândul clerului Eparhiei 
Moldovei a Patriarhiei Moscovei pentru a trece în jurisdicția Patriarhiei Române. La 8 septembrie şi 15 
decembrie 1992, clerul Eparhiei Moldovei aproape în unanimitate a decis să rămână în componenţa Bisericii 
Ruse și a discutat totodată activitatea episcopului Petru. Drept urmare, a fost făcută o petiție pe numele 
arhiereului locului cu cererea ca episcopul Petru (Păduraru) să fie oprit de la slujire imediat. Petiţia a fost 
semnată de 705 de preoți. La 5 octombrie 1992 Sfântul Sinod al Bisericii Ortodoxe Ruse l-a caterisit pe 
episcopul de Bălți Petru. 


Cu o lună mai târziu, la 19 decembrie 1992, fără scrisoare de concediere din partea Bisericii Ruse şi cu 
încălcarea canoanelor, episcopul Petru a fost admis în jurisdicția Patriarhiei Române. Mai mult, Patriarhul 
Teoctist l-a numit pe episcopul Petru în funcția de vicar al „Mitropoliei Basarabiei” reînnoite a Bisericii 
Ortodoxe Române pe teritoriul Moldovei. Trei ani mai târziu, episcopul Petru în pofida deciziei repetate a 
Sinodului Bisericii Ortodoxe Ruse de a fi caterisit, primeşte rangul de mitropolit din mâinile Patriarhului 
Teoctist și abia în 1999 a asresat o scrisoare de pocăință Sinodului Bisericii Ortodoxe Ruse cu cererea 
să-i fie ridicate penitenţele. Cererea a fost satisfăcută. — spzh.news/ro 
(https://spzh.news/ro/zashhita-very/73060-pcu-i-rumynskaja-patriarkhija-stoit-li-nadejatysya-na- 
gibridnoje-priznanije) 


Așadar cum să fie o Biserică schismatică Mitropolia Basarabiei??!! Toţi cei care afirmă acest lucru denotă 
ignoranță, necunoaștere sau chiar rea voinţă! 


In continuare domnul Chirilă denumește structura bisericească aparţinând Moscovei ca fiind „Biserică 


naţională” în R. Moldova. Evident, când vrei să ignori canoanele și situaţia istorică, ajungi la concluzii 
aberante. 


Fricii autorului filmării comentate aici, de a nu deveni „Biserică schismatică”, prin recunoașterea de către 
patriarhul Daniel a structurii ucrainiene conduse de Epifanie Dumenko, NU i se poate adăuga în nici un 
caz şi frica de a fi schismatici susținând, noi ca români, Mitropolia Basarabiei. 


Mitropolia Basarabiei este o structură ecleziastică CANONICĂ, reconstituită conform dreptului canonic 
ȘI istoric. 


Argumentul că aceasta ar avea parohii puţine (o treime din totalul din R. Moldova) nu poate fi invocat 
pentru a-i dovedi nelegitimitatea. 


Cauzele pentru care basarabenii nu s-au „înghesuit” să treacă foarte mulți în noua Mitropolie aparținând 
BOR, după 1992, sunt multiple. 


Putem enumera căteva: lupta de gherilă dusă continuu de Mitropolia „Chişinăului și a Întregii...”, 
secondați de elemente militarizate din Transnistria împotriva adversarei pro-românești, presiunea 
politică a factorilor de decizie de la Chișinău și hărţuirea continuă dusă de autorități împotriva 
mitropolitului Petru şi a celor dimpreună cu el, procesele interminabile duse la CEDO pentru 
recunoașterea legală și cele interne dintre parohii, acțiunea unor intruşi care sabotau lucurile din interior 
cum ar fi politicienii Vlad Cubreacov şi lurie Roşca (aflat la început de partea mitropolitului Petru), alte 
imixtiuni politicianiste etc. Acestea toate coroborate cu firea molcomă şi „nerăzboinică” a basarabenilor, 
care își doreau mai degrabă liniște decât situații conflictuale şi tensionate, au făcut ca numărul 
credincioşilor pro-români să fie destul de mic în comparaţie cu aşteptările iniţiale. 


Probabil că nici persoana mitropolitului Petru nu a fost cea mai potrivită atragerii basarabenilor la 
structura bisericească pe care o păstorește, desi la început entuziasmul pro-românesc a fost destul de 
mare. Este suficient numai să ne amintim de „Podurile de Flori”, care ar fi trebuit să aibă urmări nu 
numai în plan politico-naţional, dar și în plan bisericesc. 


Toate aceste neajunsuri NU pot în nici un caz pune probleme de legitimitate Mitropoliei Basarabiei aflată 
sub jurisdicția Bisericii Ortodoxe Române! 


Îngrijorarea domnului M. S. Chirilă cum că patriarhul Daniel, cu ajutorul occidentului, ar avea un plan 
de destructurare al „Bisericii moldoveneşti” este inutilă întrucât acea Biserică/Mitropolie (de sub sinodul 
rus) nici nu trebuia să existe. NU trebuia să vină armata ţaristă sau armata roşie să ne înființeze prin 
forța armelor scaune mitropolitane sau episcopii în Moldova răsăriteană. Puteau sta foarte bine în 
stepele lor şi să-şi administreze mitropoliile și episcopiile proprii. Moldova avea Biserică şi acea Biserică 
trebuia să rămână și în partea ei de răsărit! 


Faptul că autorul filmuleţului amintit aici are prietenii, tovărășii cu unul sau altul din episcopii 
Mitropoliei Chişinăului... — a se vedea apropierea de episcopul Petru (alt Petru) de Ungheni și 
Nisporeni, un episcop zice-se antiecumenist — nu-i dă dreptul să „desfiinţeze” pe internet urmașa 
canonică a Bisericii domnitorilor moldoveni. 


Ce-l împiedică pe episcopul Petru de Nisporeni să treacă în Mitropolia Basarabiei cu antiecumenismul 
de care dă dovadă cu tot şi să-şi rezolve problema de legitimitate canonică? Nimic. Probabil ar fi la fel de 
independent și acolo. Mitropolitul lui actual, Vladimir, cel cu grade de KGB-ist (adică, dacă stăm să ne 
gândim bine, serghianist) NU a întrerupt pomenirea patriarhului lui — Kiril al Moscovei — pentru 
ecumenism, aşa cum nici Petru al Basarabiei NU are vreo problemă cu ecumenismul lui Daniel de la 
București, el însuşi scăldându-se în ecumenism. 


Așadar, din punct de vedere al ereziilor, care este diferenţa între cei doi mitropoliți? Nici una. 


Din punct de vedere al legitimităţii canonice însă, mitropolitul Petru ARE LEGITIMITATE, pe când 
mitropolitul-ofițer Vladimir NU ARE! Adică ADEVĂRUL ESTE TOTAL INVERS DECÂT NI-L 
PREZINTĂ Mihai Silviu Chirilă! 


Temerile conform cărora patriarhul Daniel ar urma să cedeze presiunilor tartorului Bartolomeu de la 
Istambul, sperăm să nu se confirme. Și eu cred că cel puţin în viitorul apropiat nu se vor confirma. Cu 
alte cuvinte, nu cred că patriarhul Daniel va arunca B.O.R. în schismă recunoscând structura necanonică 
condusă de Epifanie Dumenko și creată de ereticul Bartolomeu. 


Ce cred că ar trebui făcut în privinţa Basarabiei.... Conducerea BOR, adică patriarhul Daniel, chiar așa 
ecumenist cum este, NU ar trebui să forțeze lucrurile, ci să le lase să se desfășoare firesc. Ar trebuie să 
susțină procesul de re-românizare în R. Moldova și aceasta va face, treptat, ca basarabenii să revină în 
mod firesc și la Biserica naţională, pregătind ușor-uşor terenul și pentru o re-unire politică (dacă 
evenimentele ce vor urma vor permite aceasta). 


Ce i-as sugera domnului Chirilă să facă (dar evident, probabil că va considera aceasta ca o impertinenţă 
şi va face exact contrariul...): 


o să nu mai vorbească împotriva Mitropoliei Basarabiei căci vorbeşte împotriva canoanelor; 

o să nu mai susţină că Patriarhia Română a creat o schismă în R. Moldova, căci NU ESTE ADEVĂRAT; 

o să nu mai afirme că mitropolitul Petru al Basarabiei ar fi caterisit în prezent, căci NU este, deși acesta 
are probleme cu ecumenismul; 


o să nu mai îndemne credincioșii basarabeni să se opună trecerii la Biserica națională, căci aici este 
locul lor. Ecumenism este şi la Moscova; 

o mai bine să îndemne episcopii pro-moscoviţi din R. Moldova să treacă la structura cu adevărat 
canonică, rezolvându-și problema de legitimitate pe un teritoriu canonic românesc; 

o să facă eforturi, mai degrabă, pentru lămurirea episcopilor basarabeni din Mitropolia Basarabiei, să 
părăsească ecumenismul (a afirmat că unul dintre ei i-ar fi fost coleg de clasa); 

o să nu mai acuze de etnofiletism pe românii care susțin structura bisericească creată în vremea 
patriarhului Teoctist; 

o să numai vorbească în numele nepomenitorilor români spunând că aceştia s-ar opune „schismei din 
R. Moldova” şi să înceteze să mai facă afirmaţii eronate informându-i greșit; 

o să lupte mai departe cu ecumenismul și să nu mai bage zâzanie inutilă între diferitele categorii de 
credincioși din România și din R. Moldova; 

o să nu mai afirme că basarabenii nu sunt români, căci istoria îl va judeca și îi va avea adversari în 
veșnicie pe martirii românismului: Mihai Eminescu, Grigore Vieru, Doina si lon Aldea Teodorovici, 
Alexe Mateevici şi mulți alții... 


Reamintesc câteva canoane care condamnă imixtiunea unei puteri străine și a altor episcopi într-un 
spaţiu canonic al altei Biserici Locale: 


Canonul 30 Apostolic (Osândirea traficului de influență) 


Dacă vreun Episcop, lumești stăpânitori întrebuințând, și printr-înşii ar câștiga vreo Biserică, să se 
caterisească şi afurisească împreună cu toți părtașii lui. (Sobor 4, 2; Sobor 7, 3, 5; Lodic. 13) 


Tâlcuire 


Şi Canonul acesta, asemenea cu cel de mai sus, îndoit pedepseşte pe unul și același păcat, zicând: Oricare 
Episcop ar întrebuința stăpânitori lumești, şi prin mijlocirea lor ar lua vreo Episcopie sau Mitropolie, să 
se caterisească împreună și să se despartă de Biserică, asemenea și clericii câți s-ar împărtăşi cu dânsul, 
ori Arhiereii cei ce l-au hirotonisit pe el, ori prezbiteri, ori diaconi, o ipodiaconi, ori citeții, toţi zic, să se 
caterisească din soarta lor şi să se afurisească (adică să se despartă de la Biserică). 


Canonul 3 al Sinodului 7 Ecumenic 


Toată alegerea făcută de către boieri, pentru Episcop, sau pentru prezbiter sau pentru diacon, 
neîntărită să rămână după Canonul ce zice: Dacă vreun Episcop, lumești stăpânitori întrebuințând, 
prin aceștia ar lua Biserică, să se caterisească și să se afurisească, și toți cei ce se împărtășesc cu 
dânsul... 


CANONUL 34 apostolic (AUTOCEFALIA ȘI AUTONOMIA) 


Se cade ca episcopii fiecărui neam să cunoască pe cel dintâi dintre dânșii și să-l socotească pe el drept 
căpetenie și nimic mai de seamă (însemnat) să nu facă fără încuviințarea acestuia; și fiecare să facă 
numaiacelea care privesc (se referă la) parohia (eparhia) sa şi satele de sub stăpânirea ei. Dar nici acela 
(cel dintâi) să nu facă ceva fără încuviințarea tuturor, căci numai astfel va fi înțelegere și se va mări 
Dumnezeu prin Domnul în Duhul Sfânt: Tatăl și Fiul și Sfântul Duh. 


CANONUL 35 apostolic (AUTONOMIA EPARHIALĂ) 


Episcopul să nu îndrăznească să facă hirotonii în afara eparhiei sale, în cetăţile și în satele care nu-i 
sunt supuse Iui; iar de s-ar dovedi că a făcut aceasta fără încuviințarea celor care stăpânesc cetăţile sau 
satele acelea, să se caterisească şi ei, şi cei pe care i-a hirotonit. 

